Ipak va ziravorlar festivali
Ipak va ziravorlar festivali — Oʻzbekistondagi eng qadimiy festivallardan biridir. Festival 2001-yildan buyon an’anaviy tarzda har yili may oyi oxirida Buxoroda oʻtkazib kelinmoqda. 2023-yilda festival 20-marotaba 16-18-iyun kunlari boʻlib oʻtdi. Festival Buyuk ipak yo‘lidagi Buxoro shahrida har yilda o‘tkaziladigan anʼanaviy bayramdir. Ming yillar avval ipak va ziravorlar ortilgan karvonlar Xitoydan Yevropaga togʻ dovonlari va jonsiz choʻllardan oʻtib, gullagan vohalarda toʻxtagan. Sharqdan Gʻarbga savdo yoʻli oʻtgan shaharlardan biri Buxoro edi. Bundan tashqari, bu yerda kulolchilik, quvish, gilamdo‘zlik, zardo‘zlik va boshqa hunarmandchilikning eng yaxshi ustalari yashagan. Festival „Ark“ qo‘rg‘onidan „Labi hovuz“ majmuasigacha boʻlgan masofada tashkil qilinadi. Festival har yili, may oyi oxiri va iyun oyida oʻtkaziladi.